LIBER NONUS. 837 



descriptione earum partium, quas industria et laboribus hominum 

 aut non constanter occupatas, aut non satis excultas, invenio. 

 Quo in opere, sicubi a sententia veterum recesserim, intelligatur 

 hoc factum esse animo prqficiendi in melius, non innovandi aut 

 migrandi in aliud. Neque enim mihimetipsi, aut argumento 

 quod in manibus habeo, constare potui, nisi plane decretum 

 mihi fuisset aliorum inventis quantum in me fuerit addere ; 

 cum tamen non minus optaverim etiam inventa mea ab aliis 

 in posterum superari. Quam autem in hac re aequus fue- 

 rim, vel ex hoc apparet; quod opiniones meas proposuerim 

 ubique nudas et inermes, neque alienae libertati per confuta- 

 tiones pugnaces praejudicare contenderim. Nam in iis quae 

 recte a me posita sunt, subest spes id futurum, ut si in prima 

 lectione emergat scrupulus aut objectio, at in lectione iterata 

 responsum se ultro sit exhibiturum ; in iis vero in quibua 

 mihi errare contigit, certus sum nullam a me illatam esse 

 vim veritati per argumenta contentiosa ; quorum ea fere est 

 natura, ut erroribus authoritatem concilient, recte inventis 

 derogent. Siquidem ex dubitatione error honorem acquirit; 

 veritas patitur repulsam. Interim in mentem mihi venit re- 

 sponsum illud Themistoclis, qui cum ex oppido parvo legatus 

 quidam magna nonnulla perorasset, hominem perstrinxit ; 

 Amice, verba tua civitatem desiderant. 1 Certe objici mihi re- 

 ctissime posse existimo, quod verba mea sceculum desiderent ; 

 saeculum forte integrum ad probandum ; complura autem 

 ssecula ad perficiendum. Attamen, quoniam etiam res quae- 

 que maximae initiis suis debentur, mihi satis fuerit sevisse 

 Posteris et Deo Immortali ; cujus numen supplex precor, per 

 Filium suum et Servatorem nostrum, ut has et hisce 

 similes Intellectus Humani Victimas, Religione 

 tanquam sale respersas, et Glorias 

 suae immolatas, propitius 

 accipere dignetur. 



1 Not Themistocles, but Lysander. See Plutarch, Lac. Apophthegmata. 



FINIS. 



